open-index/open-wikipedia-markdown huggingface dataset:
Black Clouds & Silver Linings

**Black Clouds & Silver Linings** הוא שמו של אלבום האולפן העשירי של להקת המטאל המתקדם Dream Theater. 
האלבום יצא לאור ב-23 ביוני 2009, תחת חברת התקליטים Roadrunner Records והופק על ידי המתופף מייק פורטנוי והגיטריסט ג'ון פטרוצ'י. זהו גם האלבום האחרון של Dream Theater עם פורטנוי.

Dream Theater החלה לעבוד על האלבום באוקטובר 2008. מייק פורטנוי תיאר את Black Clouds & Silver Linings כאלבום דרים תיאטר עם "A Change of Seasons", "Octavarium", "Learning to Live", "Pull Me Under", ו-"The Glass Prison", והכול באלבום אחד.

## נושאי השירים
חמישה מתוך 6 השירים שבאלבום מספרים על אירועים שקרו בחייהם האישיים של חברי הלהקה ג'ון פטרוצ'י ומייק פורטנוי.
* **A Nightmare to Remember** - נכתב על ידי פטרוצ'י. מספר על תאונת דרכים בה הייתה מעורבת משפחתו כשהיה ילד ועל הקושי הרב של משפחתו לחזור לשגרה אחרי התאונה.
* **A Rite of Passage** - נכתב על ידי פטרוצ'י ומספר על אגודת הבונים החופשיים. זהו השיר היחיד באלבום שאינו קשור לאירועים אישיים של חברי הלהקה.
* **Wither** - נכתב על ידי פטרוצ'י. בשיר הוא מתאר את התהליך אותו עובר האומן בזמן כתיבת שיר.
* **The Shattered Fortress** - נכתב על ידי מייק פורטנוי. שיר זה הוא החמישי והאחרון, הסוגר את סיפור 12 השלבים של הגמילה מאלכוהול אותה עבר פורטנוי.
* **The Count of Tuscany** - נכתב על ידי פטרוצ'י. מתאר אירוע שקרה במהלך סיבוב ההופעות האירופאי של האלבום Train of Thought, בחופשה בין הופעות באיטליה. פטרוצ'י וטכנאי הגיטרות של הלהקה נלקחו לסיור באחוזתו של הרוזן ניקוליו קאפוני בטוסקנה. ניקוליו הוא ההיסטוריון המזוקן שמשפחתו מנהלת יקב יינות עתיק כמתואר בשיר.
* **The Best of Times** - נכתב על ידי מייק פורטנוי. שיר זה הוא שיר הוקרה שנכתב לזכרו של הווארד פורטנוי, אביו של מייק, שנפטר ממחלת הסרטן בזמן כתיבת האלבום. השיר הוא הבודדים אותו הלהקה מעולם לא מנגנת בהופעות.

## השירים באלבום

## Wither EP
ממוזער|עטיפת המיני-אלבום Wither
במקביל להוצאת האלבום, הלהקה הוציאה לאור מיני אלבום ( EP ) בשם Wither (על שם השיר הרביעי באלבום)

המיני אלבום כולל 4 שירים:
# השיר Wither בגרסתו הרגילה, כפי שמופיע באלבום.
# השיר Wither בגרסה מיוחדת הכוללת רק את שירתו של ג'יימס לאברי ונגינת פסנתר של ג'ורדן רודס.
# השיר Wither בגרסה בה ג'ון פטרוצ'י שר את מילות השיר.
# השיר The Best of Times בגרסה בה מייק פורטנוי שר את מילות השיר (גרסה אותה חלק ממעריצי הלהקה מעדיפים על פני הגרסה הרגילה בביצועו של לאברי)

## השתתפו באלבום
* ג'יימס לאברי - שירה
* מייק פורטנוי - מתופף
* ג'ון פטרוצ'י - גיטרה
* ג'ון מיונג - גיטרה בס
* ג'ורדן רודס - קלידים

בנוסף:
ג'רי גודמן - כינור בשיר "The Best Of Times"

## קישורים חיצוניים

קטגוריה:אלבומי דרים ת'יאטר
קטגוריה:אלבומים באנגלית
סטוץ

**סטוץ** הוא מפגש מיני חד-פעמי, לרוב בין שני אנשים זרים, שבו בדרך כלל יש ציפייה שלא יהיו יחסים נוספים בין המשתתפים המיניים. ניתן לתאר סטוץ כ"פעילות מינית ללא מחויבות רגשית או מעורבות עתידית".

המילה נוצרה כתוצאה משיבוש הביטוי היידישאי "עס טוט זיך" שפירושו "משהו קורה", או: "זה מתרחש", התקבלה בעברית במשמעות "מהומה", והתרחבה לתיאור מפגש מיני קצר.

## נסיבות
סטוץ יכול להתרחש מנסיבות שונות, המשתנות בין אנשים. לדוגמה, רווקים ורווקות המבקשים/ות לעסוק בפעילות מינית ללא כל מחויבות או מערכת יחסים; או אנשים נשואים שרוצים לקיים יחסי מין מחוץ לנישואים מבלי להפריע לנישואיהם או ליחסי המשפחה שלהם באמצעות יחסים רומנטיים מחוץ לנישואים. לעיתים סטוץ הוא פעילות מינית מתוכננת כפעילות חד-פעמית, ולעיתים זה קורה בלי תכנון.

הנסיבות המביאות למפגש כזה אינן מונעות בהכרח קשר מאוחר יותר בין המשתתפים. לעיתים, סטוץ יכול להוביל למערכת יחסים עם מחויבות רגשית, אך לא בהכרח.

סטוץ שונה מיזיזות בכך שמדובר במפגש חד-פעמי, על פי רוב בין שני אנשים שאינם מכירים זה את זה.

במאה ה-21 אפליקציות סלולריות מבוססות מיקום (כגון טינדר, גרינדר ואטרף) מרחיבות את האפשרות להשתתף בסטוצים.

## תפיסות
בקרב אנשים צעירים ורווקים סטוץ הוא פעילות מינית מקובלת ושכיחה. בקרב אנשים נשואים, סטוץ הוא הצורה הנפוצה ביותר של בגידה.

הגישה המסורתית והשמרנית שופטת נשים לחומרה על סטוצים, ואילו גברים (רווקים) זוכים להערכה חברתית על מספר רב של סטוצים. כיום תפיסות אלו מתחילות להתאזן.

## בתרבות
בסרטי קולנוע אחדים סטוץ הוא האירוע המניע את עלילת הסרט:
* תחילתו של הסרט "חיזור גורלי" היא סטוץ בין גבר נשוי לאישה שנפגשו במסיבה, והמשכו ברצונה העז של האישה להפוך את המפגש החד־פעמי לקשר מתמשך. 
* הקומדיה "בגידה נעימה" מתחילה בסטוץ שהסתבך.
* בתחילת סרטו של פדרו אלמודובר, "אהבת בשר ודם", ויקטור בן העשרים חוזר למפגש נוסף עם הלנה, איתה היה לו סטוץ שבוע קודם לכן, אך היא אינה רוצה לפגוש אותו, ופוקדת עליו לעזוב את ביתה. 
* סרט הקולנוע "סטוץ כפול" מתחיל בסטוץ בין מייגן לאלק המתקיים בדירתו של אלק, שבסיומו מגלה מייגן שאינה יכולה לעזוב את הדירה משום ששלג כבד שירד במהלך הלילה חסם לחלוטין את דרכי היציאה מהבית.

הרומן של מאיר שלו, "אל תספר לאחיך" מתאר מפגש בין שני אחים, בן 65 ובן 63, שבו מתאר המבוגר שבין השניים סטוץ שהיה לו עשרים שנה קודם לכן. אגב תיאור זה, המשתרע לאורך כל הרומן, גולשים השניים לזיכרונות ילדותם ובגרותם.

## ראו גם
* חפוז

## קישורים חיצוניים

* , כתוביות בעברית.
* 

## הערות שוליים

קטגוריה:מין מזדמן
סאנשיין בע"מ

**סאנשיין בע"מ** (בארצות הברית: **Sunshine Cleaning**) הוא סרט קולנוע אמריקאי משנת 2008, מסוגת הדרמה. הסרט בבימויו של כריסטיאן ג'ף. הסרט הוצג לראשונה בפסטיבל סאנדנס בינואר 2008, ויצא לאקרנים ב-13 במרץ 2008.

## עלילה
**רוז לורקווסקי**, מעודדת לשעבר ואמא חד הורית בהווה, מתפרנסת מעבודות ניקיון. רוז רוצה לשלוח את בנה לבית ספר פרטי, וכך היא ואחותה, **נורה**, מתחילות לעבוד בתור מנקות בתי מתים. יום אחד, כשנורה הולכת לבד לנקות בית, היא גורמת לשריפתו. וכך האחיות מאבדות את עבודתן.

## קישורים חיצוניים
* 

קטגוריה:סרטי קומדיה
קטגוריה:סרטי דרמה אמריקאיים
קטגוריה:סרטי 2008
שושנה בן עדי

**שושנה בן עדי** (נולדה בשנת 1944) היא משוררת ופסלת העוסקת בפיסול פיגורטיבי ורישום.

## ביוגרפיה
נולדה בוקרשט, רומניה כרוזיקה לבלוביץ, בת למשפחת לבלוביץ שעלתה לישראל בשנת 1949 ושוכנה במעברת תלפיות. למדה מדעי דתות המזרח. בשנים 1974–1988 ניהלה את בית הסופר ע"ש חיים הזז בעיר העתיקה בירושלים. בשנים 1993–1995 הייתה חברת-ועד וגזברית של סניף ירושלים של אגודת הסופרים העברים.

בן-עדי נשואה ואם לשניים.

## עבודתה והוקרה
מספריה:
* **אנשי הבקבוקים**, 1985
***בית הערבה 15**, 1989
***שתי קריעות וצעקה**, 1992
***אחוזת מלח**, 1996
* **בתוך הרטוב**, 2002
***נולד עירום דרך פשפש**, שירה, הוצאת צור-אות, 2009
* **שירים ופסלים**, הוצאת צור-אות, 2009
* **לבטן אין חלון**, דרמה, הוצאת נור, 2011
* **ניסיתי לאחוז בזמן** שירים, הוצאת נור, 2014
בן-עדי זכתה במענק בשנת 1985 בקרן עמו"ס ובשנת 1997 בפרס ינקולוביץ.

## קישורים חיצוניים

* 
* 
* "וְהַשִּירִים בָּאִים" - שירה של בן-עדי, אתר "מוֹדָע מִזְּמָן אַחֵר"
* מנחם פרי, אנו באנו - שושנה בן עדי ברשת א'
* 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:פסלות ישראליות
קטגוריה:פסלים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות שנולדו ב-1944
קטגוריה:ישראלים שנולדו ב-1944
גביע סטנקוביץ'

**גביע סטנקוביץ' לאלופות היבשות**' (באנגלית: **Stanković Continental Champions' Cup**) הוא טורניר כדורסל בינלאומי אשר ברוב המקרים מיועד לאלופות פיב"א הלאומיות. הטורניר מאורגן על ידי פיב"א. הרעיון לגביע הגיע מד"ר קארל צ'ינג, נשיאה של פיב"א במטרה להוקיר את עבודתו הרבה של מזכירה הכללי של פיב"א בדימוס, בוריסלאב סטנקוביץ'. ד"ר צ'ינג בחר בסין כמדינה שתארח ותארגן את משחקי הטורניר. הטורניר מארח נבחרות שזכו באליפות יבשתם ואת הנבחרת שזכתה במשחקים האולימפיים ובאליפות העולם למעט הנבחרת המאולתרת של כוכבי ליגת הפיתוח של ה-NBA שייצגה את ארצות הברית. עד היום, אורגנו ארבעה טורנירים החל משנת 2005, מדי שנה.

## תוצאות הטורנירים

## קישורים חיצוניים
* 
* מידע על טורניר 2005 באתר צ'יינה
* מידע על טורניר 2006 באתר Reference
* מידע על טורניר 2007 באתר answers
* מידע על טורניר 2008 באתר אולימפיאדת בייג'ינג

קטגוריה:תחרויות כדורסל לא פעילות
פרס אוסקר לסרט המונפש הטוב ביותר

**פרס אוסקר לסרט המונפש הטוב ביותר** (באנגלית: **Academy Award for Best Animated Feature**) הוא פרס אוסקר הניתן מטעם האקדמיה האמריקאית לקולנוע מאז שנת 2001 לסרטי קולנוע מתחום ההנפשה. הפרס ניתן גם לסרטים זרים, שאינם דוברי אנגלית, ובעלי הפקה זרה.

## זוכים ומועמדים


### המאה ה-21

## ראו גם
* פרס אוסקר לסרט המונפש הקצר הטוב ביותר
* פרס אוסקר לסרט הטוב ביותר
* פרס אוסקר לסרט הזר הטוב ביותר

## קישורים חיצוניים
* 
* אתר טקס האוסקר
* פרס אוסקר במסד הנתונים IMDb

*
קטגוריה:פרס אוסקר
קטגוריה:פרסי הנפשה
בלקן ביט בוקס

**בלקן ביט בוקס** (באנגלית: **Balkan Beat Box**) הוא הרכב מוזיקת עולם ישראלי מיסודם של תמיר מוסקט ואורי קפלן. ההרכב נולד מעבודה משותפת של השניים בסצנת האנדרגראונד בברוקלין בתחילת שנות ה-2000, ובצוותא עם תומר יוסף ואומנים מתחלפים גיבש לעצמו סגנון ייחודי, המשלב מוזיקה בלקנית תימנית וצוענית, פאנק והיפ-הופ.

## היסטוריית ההרכב
מוסקט וקפלן הישראליים הכירו בברוקלין והחלו בעבודה משותפת במקביל לחברותם בהרכבים שונים כגון Firewater, גוגול בורדלו, J.U.F, Big Lazy, ו-Shot'nez. השניים מצאו עניין משותף בשילוב בין סגנונות מוזיקליים שונים ובמהלך עבודה אותנטית, תוך ניסוי וטעייה, הגיח לאוויר העולם על ציר ישראל-ניו יורק הפרויקט המוזיקלי השאפתני, שמטרתו 'טשטוש גבולות פוליטיים' תוך יצירה פורצת דרך. את השם 'בלקן ביט בוקס' הגו טרם התאסף סביבם הרכב של ממש.

לאחר תקופת הבשלה בברוקלין ובמועדונים בתל אביב, צבר ההרכב פופולריות בארץ וזכה לתגובות נלהבות מצד הקהל והמבקרים נוכח סגנון המוזיקה הייחודי וההופעות הקרקסיות ומלאות שמחת-החיים שלו. בסיבוב הופעות בפסטיבלים באירופה הגדירו עצמם חברי הלהקה כ-'הרכב נודד שמסתובב בעולם עם נגנים מתחלפים'. התפיסה המוזיקלית האקלקטית של ההרכב מאפשרת לו לצרף אל שורותיו מדי פעם אומנים מתחלפים ולקדם עמם שיתופי פעולה מעניינים. נגן הגנאווה המרוקאי חסן בן-ג'פאר, להקת Bulgarian Chicks, ראפר איראני ורקדנים צועניים הם דוגמאות לשיתופי הפעולה האומנותיים שמקדם ההרכב.

האלבום הראשון, *[[Balkan Beat Box (אלבום)|Balkan Beat Box]]* יצא בשנת 2005 ובשנת 2007 הוציאה הלהקה את אלבומה השני, *[[Nu Med]]*, המתאפיין בהשפעה של מוזיקה ערבית וספרדית. שני האלבומים זכו לביקורות חיוביות בארץ ובעולם.

בשנת 2009 יצא אלבום הרמיקסים *(Nu-Med (Remixes*.

בשנת 2010 יצא האלבום, *[[Blue Eyed Black Boy]]*.

בשנת 2012 יצא האלבום, ''GIVE''. הטקסטים באלבום טעונים במסרים העוסקים בחוסר שביעות הרצון של חברי ההרכב ממערכות פוליטיות וחברתיות השולטות בישראל ובעולם.

בשנת 2013 זכו בלקן ביט בוקס בפרס אקו"ם על הישג השנה למעבדים.

בשנת 2016 הושק הסינגל " I Trusted U", שזכה להצלחה יחסית, ואף נכלל בפסקול של המשחק "FIFA 17".

חברי ההרכב מחשיבים את בובאן מרקוביץ', ראשיד טאהה, פנפארה צ'יוקרליה, מאנו צ'או וצ'ארלי פארקר כאמנים המשפיעים עליהם ביותר.

בשנת 2018 הושק הסינגל "This Town". הקליפ שלו גרף את פרס הקליפ הטוב ביותר בפסטיבל הסרטים של לוס אנג'לס. ב-7 במאי 2018 הוציא ההרכב, ביחד עם ברי סחרוף, את הסינגל "לובסטר", שכתב גלעד כהנא.

בשנת 2024 הוציאו את אלבום האולפן השישי של הלהקה, *[[Wild Wonder]]*.

## חברי ההרכב כיום
#### הרכב "רשמי"
* תומר יוסף – שירה, כלי הקשה
* אורי קפלן – סקסופון
* תמיר מוסקט – כלי הקשה, מחשב

#### הרכב הופעות
* איתמר ציגלר – בס, גיטרה חשמלית
* אייל תלמודי – סקסופון
* פיטר הס – סקסופון
* דיינה לאון – חצוצרה, טרומבון
* אורי כנרות – גיטרה חשמלית, סקסופון
* ג'רמיה לוקווד – גיטרה חשמלית, שירה
* בן הנדלר – בס
* רון בונקר – גיטרה חשמלית
* תום דרום – קלידים
* יעל זלינגר – קלידים

## דיסקוגרפיה

### אלבומי אולפן
* *[[Balkan Beat Box (אלבום)|Balkan Beat Box]]* :2005
* *[[Nu Med]]* :2007
* 2010: *[[Blue Eyed Black Boy]]*
* *[[Give]]* :2012
* ''Shout it Out'' :2016
* *[[Wild Wonder]]* :2024

### אלבומי רמיקס

* *Nu Made* :2009 (רמיקסים)

## קישורים חיצוניים

* 

* Balkan Beat Box באתר Belllino
* 
* 
* 
* 
* 
* 
* 
* 

## הערות שוליים

קטגוריה:שלישיות מוזיקליות ישראליות
קטגוריה:להקות אתניות ישראליות
קטגוריה:זוכי פרס אקו"ם
קטגוריה:להקות ישראליות
עטר

**עטר** או **עטאר** (בערבית: **عطار**) הוא שם ממקור ערבי שפירושו "בושם" או "רוקח". השמות ניתנו לעוסקים בכימיה וברקיחת חומרים שונים. שמות אלה מתועדים במצרים, בספרד, במרוקו ובהולנד.

קטגוריה:שמות משפחה יהודיים
קטגוריה:שמות משפחה ערביים
קטגוריה:שמות משפחה לפי עיסוק
קטגוריה:שמות פרטיים עבריים
תחנת טאנגגולה

שמאל|ממוזער|200px|מבנה תחנת הרכבת טאנגגולה
**תחנת הרכבת טָאנְגְגוּלָה** (בסינית מפושטת: **唐古拉站**, בפין-יין: táng gǔ lā zhàn) היא תחנת רכבת בנפת אמדו (בטיבטית: ཨ་མདོ་རྫོང་) במחוז האוטונומי הטיבטי בסין, ליד הכפר וונקואן, והיא תחנת הרכבת הגבוהה ביותר בעולם.

## תיאור
תחנת הרכבת הבלתי מאוישת שוכנת על מסילת הרכבת צ'ינגדזאנג שהופעלה לראשונה ב-1 ביולי 2006. התחנה שוכנת בגובה 5,068 מטרים מעל פני הים והיא גבוהה יותר מתחנות הרכבת טיצ'יליו (Ticlio) בפרו שגובהה 4,289, תחנת קונדור (Cóndor) שעל קו הרכבת שבין פוטוסי לריו מולאטוס (Rio Mulatos-Potosí) בבוליביה בגובה 4,786 מטרים ותחנת לה גאלרה (La Galera) בגובה 4,781 מטרים בפרו, ולכן היא תחנת הרכבת הגבוהה ביותר בעולם. התחנה ממוקמת כקילומטר ממעבר טאנגגולה, הנקודה הגבוהה ביותר במסילת הרכבת בגובה 5,072 מטרים.

בתחנה יש רציף באורך של 1.25 ק"מ ושלוש מסילות ברזל. התחנה תוכננה כך שאפשר יהיה לראות מהרציף את פסגת טאנגגולה המכוסה שלג עד בגובה 6,621 מטרים.

נכון ל-2010 התחנה אינה פעילה. ארבע עשרה רכבות הנוסעים העוברות ביממה עוצרות בתחנה כדי לאפשר לרכבת הבאה ממול לחלוף, אבל דלתות הרכבת אינן נפתחות ונוסעים אינם מורשים לרדת.

## קישורים חיצוניים

טאנגגולה, תחנת
קטגוריה:טיבט: תחבורה
קטגוריה:הרפובליקה העממית של סין: מבני תחבורה
נבחרת עיראק בכדורסל

**נבחרת עיראק בכדורסל** היא נבחרת הכדורסל הלאומית של עיראק. 

נבחרת עיראק נחשבת לאחת החלשות ביבשת אסיה. היא השתתפה ארבע פעמים בלבד באליפות אסיה בכדורסל והישג השיא שלה באליפות זו הוא המקום השישי בשנת 1977. עיראק השתתפה במשחקים האולימפיים בשנת 1948, אך הובסה קשות בכל משחקיה וסיימה במקום ה-22. נבחרת עיראק מעולם לא העפילה לאליפות העולם בכדורסל.

## כל המשחקים האולימפיים

## כל אליפויות אסיה בכדורסל

## הערות שוליים

עיראק
קטגוריה:עיראק: כדורסל
כדורסל
שוקי שוורץ

**שוקי שוורץ** (נולד ב-3 באפריל 1954) הוא כדורסלן עבר ישראלי ששיחק עבור מכבי תל אביב ונבחרת ישראל בעמדת הפורוורד וכיום איש עסקים והבעלים של חברת טולמנ'ס. גובהו של שוורץ הוא 198 סנטימטרים.

## ביוגרפיה
שוקי שוורץ שיחק כדורסל כבר מגיל צעיר והשתייך למחלקות הנוער של מכבי קריית מוצקין. בגיל 14 הצטרף לנבחרת הקדטים של ישראל ושיחק בנבחרת בית ספרו בסמ"ת חיפה. בגיל 19 עבר להפועל חיפה וכיכב עמה בליגת העל. במדי האדומים שיחק במשך שנתיים וקלע עבורם במסגרת הליגה 820 נקודות, כאשר בעונת 1974/5 נבחר לחמישיית מצטייני הליגה. לאחר מכן, שוורץ עבר למכבי תל אביב, שיחק עבורה במשך שש שנים, וזכה עמה בשש אליפויות וחמישה גביעי מדינה, בנוסף לשתי זכיות בגביע אירופה לקבוצות (1977, 1981) ובגביע הבין-יבשתי (1981). לפני פרישתו ממשחק פעיל שוורץ שיחק גם בבית"ר תל אביב למשך שנתיים.

שוקי שוורץ שיחק 79 משחקים במדי הנבחרת הלאומית ושותף בזכייתה במדליית הכסף באליפות אירופה 1979.

בסך הכל, קלע שוורץ 2,878 נקודות במהלך 10 עונות פעילותו בליגת העל (מקום 69 בקלעי הליגה בכל הזמנים). במדי נבחרת ישראל קלע 441 נקודות (מקום 41 בכל הזמנים) ובמדי מכבי תל אביב באירופה קלע 148 נקודות (מתוכן 4 נקודות בגמר אליפות אירופה בשנת 1977).

לאחר פרישתו ממשחק פעיל, בגיל 28, פנה שוורץ לעולם העסקים והצטרף לנגרייה המשפחתית, "האחים שוורץ", שהייתה לאביו ולאחיו. בהמשך החליט שוורץ כי פעילות הנגרייה, שהתמקדה בייצור רהיטים לפי דרישה, תתמקד בייצור ריהוט משרדי והקים את קבוצת פיניש - שהפכה לחברה המובילה בתחום הריהוט המשרדי בישראל. בשנת 2000 קיבל שוורץ הצעה ומכר את החברה לקונצרן הקנדי לריהוט משרדי, טקניון. בשנת 2005 רכש יחד עם צביקה גיור (בעליה של חברת ניופאן), יורם באומן (פרסום באומן-בר-ריבנאי) ורואה החשבון פרופ' יצחק סוארי, את חברת טולמנ'ס, יבואנית רהיטי מותגים וכלי בית לשוק היוקרה.

שוורץ, תושב כפר שמריהו, נשוי לרחל ואב ל-3 בנות וסב ל-11 נכדים.

## קישורים חיצוניים

* 
* אפרת בראשי, האיש שזכה באליפות אירופה במכבי הפך לאימפריית רהיטים, באתר וואלה, 30 במרץ 2016
* 
* 
* 
* 

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני מכבי תל אביב
קטגוריה:בוגרי בסמ"ת
קטגוריה:כדורסלני בית"ר תל אביב
קטגוריה:ישראלים שנולדו ב-1954
נבחרת תאילנד בכדורסל

**נבחרת תאילנד בכדורסל** היא נבחרת הכדורסל הלאומית של תאילנד. 

נבחרת תאילנד השתתפה 18 פעמים באליפות אסיה בכדורסל והישג השיא שלה הוא המקום הרביעי, בו סיימה בשתי האליפויות הראשונות שבהן השתתפה בשנים 1963 ו-1965. מאז סוף שנות ה-80 של המאה ה-20 נבחרת תאילנד לא מהווה גורם משמעותי בכדורסל האסיאתי. נבחרת תאילנד השתתפה פעם אחת במשחקים האולימפיים בשנת 1956 אך הפסידה בכל משחקיה וסיימה במקום ה-15 האחרון. נבחרת תאילנד מעולם לא העפילה לאליפות העולם בכדורסל.

## כל המשחקים האולימפיים

## כל אליפויות אסיה בכדורסל

## הערות שוליים

תאילנד
קטגוריה:תאילנד: ספורט
נבחרת בחריין בכדורסל

**נבחרת בחריין בכדורסל** היא נבחרת הכדורסל הלאומית של בחריין. 

נבחרת בחריין היא מנבחרות הכדורסל החלשות באסיה. היא העפילה תשע פעמים לאליפות אסיה בכדורסל והישג השיא שלה הוא המקום העשירי בשנת 1997. 

נבחרת בחריין מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

בחריין
קטגוריה:בחריין: ספורט
נבחרת בנגלדש בכדורסל

**נבחרת בנגלדש בכדורסל** היא נבחרת הכדורסל הלאומית של בנגלדש. 

נבחרת בנגלדש היא מנבחרות הכדורסל החלשות ביותר באסיה. היא העפילה 4 פעמים לאליפות אסיה בכדורסל ובכולן הפסידה בכל משחקיה וסיימה במקום האחרון.

נבחרת בנגלדש מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

בנגלדש
קטגוריה:בנגלדש: ספורט
עופר אשד

**עופר אשד** (24 בנובמבר 1942– 23 ביוני 2007) היה כדורסלן ישראלי ששיחק שנים רבות עבור הפועל חולון, בנוסף למספר שנים בהפועל תל אביב ובבית"ר תל אביב, וכן שיחק עבור נבחרת ישראל. אשד התנשא לגובה של 196 סנטימטרים ושיחק בעמדת הפורוורד. אשד נמצא במקום השלישי במספר הנקודות שקלע בליגת העל בכדורסל בכל הזמנים, אחרי דורון ג'מצ'י ומיקי ברקוביץ'.

## קריירה מקצוענית
### הפועל חולון
נולד בחולון לבתיה ולדוב, אשד שיחק כדורסל בצעירותו בקבוצת הכדורסל של בית הספר על שם ביאליק בחולון ומאוחר יותר בתיכון חדש בתל אביב. באותם זמנים היה חבר "התנועה המאוחדת". בגיל 14 וחצי, עשה את צעדיו הראשונים בקבוצת הכדורסל הבוגרת של הפועל חולון ושבר את שיא הכדורסלן הצעיר ביותר בליגת העל, שיא שלא נשבר עד היום. בגיל 15 שנים וחמישה ימים קלע אשד את סל הבכורה שלו במדי הפועל חולון בליגה הבכירה, ובכך היה לצעיר קולעי הסלים בכל הזמנים בליגה הראשונה בכדורסל הישראלי. במשחק זה, בו קלע אשד 3 נקודות, ניצחה חולון את הפועל אשדות-יעקב, 63 : 36. בעונתו הראשונה בקבוצה הבוגרת הופיע בשבעה מ-22 משחקי הקבוצה. לעומת זאת, בעונתו השנייה, עונת 1958/59, הופיע בכל 22 משחקי הקבוצה, קלע 10 נקודות והוריד 4 ריבאונדים בממוצע למשחק.

בעונת 1958/59, אשד העמיד ממוצע של 15.3, ובגיל 18 בלבד, בעונת 1959/60, הפך לכוכב הבלתי מעורער של הקבוצה, והיה למלך הסלים של העונה בקבוצה עם 17.5 נקודות בממוצע למשחק. בתואר מלך הסלים העונתי של הקבוצה החזיק אשד משך 14 עונות עד לעזיבתו את הקבוצה בתום עונת 1972/73. ימיו בחולון היו ימי הזוהר של הקבוצה, לאחר שחולון עמדה מול קבוצות הפאר מתל אביב בכבוד רב ונאבקה עמן על תוארי האליפות והגביע. בצבא שירת בנח"ל בתפקיד חובש, ונכלל בנבחרת צה"ל בכדורסל. בשנת 1992 הוענק לו התואר יקיר העיר חולון.

### הפועל תל אביב

### סיום הקריירה

## לאחר הפרישה
בשנת 1998 הוענק לאשד תואר יקיר העיר חולון.

## ראו גם
*ישראל במשחקי אסיה

## קישורים חיצוניים

* עופר אשד, סטטיסטיקה באתר מנהלת הליגה הישראלית לכדורסל
* 
* יניב פכטר, עופר אשד - ביוגרפיה, באתר "ספסל", 24/06/2007

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:מאמני כדורסל ישראלים
קטגוריה:בוגרי בית הספר ביאליק (חולון)
קטגוריה:בוגרי תיכון חדש
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:יקירי חולון
קטגוריה:חולון: כדורסלנים
קטגוריה:מלך הסלים של ליגת העל בכדורסל
קטגוריה:כדורסלני בית"ר תל אביב
קטגוריה:אישים הקבורים בבית העלמין הדרום
קטגוריה:ישראלים שנולדו ב-1942
קטגוריה:ישראלים שנפטרו ב-2007
נבחרת הונג קונג בכדורסל

**נבחרת הונג קונג בכדורסל** היא נבחרת הכדורסל הלאומית של הונג קונג. 

נבחרת הונג קונג היא מנבחרות הכדורסל החלשות באסיה. עם זאת היא הופיעה בקביעות באליפות אסיה בכדורסל החל מהאליפות הראשונה בשנת 1960 ועד לאליפות שהתקיימה בשנת 2007. נבחרת הונג קונג כשלה בניסיון ההעפלה לאליפות בשנת 2009 ובכך נעדרה לראשונה בתולדותיה מהטורניר. למרות כמות ההופעות הרבה, נבחרת הונג קונג סיימה בקביעות בין המקומות האחרונים בכל טורניר. מיקום השיא שלה הוא המקום החמישי בו סיימה באליפות אסיה הראשונה בשנת 1960.

נבחרת הונג קונג מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## קישורים חיצוניים

## הערות שוליים

הונג קונג
קטגוריה:הונג קונג: ספורט
CZ75

שמאל|ממוזער|250px|אקדח CZ-75
**cz-75** הוא אקדח שפותח על ידי חברת צ'סקה זברויובקה הצ'כית. זהו אקדח חצי אוטומטי בקוטר 9 מ"מ. הספרות 75 מייצגות את שנת ההצגה של האקדח - 1975.

האקדח נחשב למוצלח מאוד וקמו לו מספר חיקויים והעתקים, אחד מהם הוא אקדח יריחו הישראלי, המנגנון היחיד הדומה לו בהיקף הצלחתו הוא מנגנון הקולט 1911.

## נתונים טכניים
cz-75 הוא אקדח חצי אוטומטי הפועל בשיטת רתע קצר (Short Recoil) על ידי נעילת בראונינג. ההדק פועל במנגנון פעולה כפולה (Double Action) – סחיטת ההדק דורכת את הפטיש לאחור ולאחר מכן גורמת לשחרורו אל פני הנוקר. הפטיש חיצוני ומסילות הצינה נמצאות בתוך הגוף.

;מאפיינים:
* משקל: 770 גרם
* כדורים: 9x19 parabellum
* אורך: 184 מ"מ
* גובה: 128 מ"מ
* עובי: 35 מ"מ
* אורך קנה: 98.5 מ"מ

## גרסאות (רשימה חלקית)
שמאל|ממוזער|250px|CZ 75 P-01
** CZ-85 **גרסה שמאפשרת תפעול נוח לאקדח גם לשמאליים.

**CZ 75 Compact **גרסה קומפקטית עם קנה באורך 3.9 אינץ'.

**CZ 75B SA **גרסה בעלת הפעלה יחידה בלבד, ללא מנגנון הפעולה הכפולה.

**CZ 75 P-01 **גרסה המיועדת לרשויות אכיפת חוק, גוף עשוי מסגסוגת אלומיניום. מצויד במסילת אביזרים מתחת לקנה.

**CZ 75 P-07 DUTY **גרסה פולימרית שהוצגה בשנת 2009, האקדח מצויד במנגנון הדק משופר ובאפשרות להחליף את מנגנון השמטת הפטיש בניצרה.

## מדינות בהם האקדח נמצא בשימוש
* 
* 
* 
* 
* 
* 
* 
* 
*  סין
* 
* 
* 
* 
* 
* 

## קישורים חיצוניים

* חוברת ההפעלה לאקדח
* 

קטגוריה:אקדחים
אינגלווד

**אינגלווד** (באנגלית: **Inglewood**) היא עיר במחוז לוס אנג'לס השוכנת דרומית ללוס אנג'לס, קליפורניה ושייכת למטרופולין שלה. מבין כל ערי הפרבר של לוס אנג'לס, אינגלווד ולונג ביץ' הן הקרובות ביותר למרכז לוס אנג'לס. בשנת 2006 התגוררו בעיר כ-130,000.

## היסטוריה
בשנת 1781 הגיעו לאזור מספר איכרים, חלקם חיילים של הצבא הספרדי, על מנת לפתח את האזור. במהלך המאה ה-19 נבנתה באזור אחוזת ענק על שטחים עצומים. בסוף המאה ה-19, לאחר שאזור דרום קליפורניה החל להתמלא באנשים בעקבות הבהלה לזהב, הבעלים של האחוזה החליט למכור חלק מסוים מהאדמה שתיועד להתיישבות חדשה תמורת 1.25 מיליון דולרים. המקום נקרא בתחילה "קטלינה קולוני".

בשנת 1887 חיברה מסילת רכבת בין לוס אנג'לס ומפרץ סנטה מוניקה ועברה דרך קטלינה קולוני. תחנת רכבת נבנתה זמן קצר לאחר סיום בניית המסילה. הרכבת היה כלי תחבורה חשוב וכמעט כל יישוב שחובר למסילת רכבת זכה לתנופה.

בשנת 1888 חיו ביישוב 300 תושבים וכל השטחי המגורים והמסחר שהוקצו למכירה נמכרו. באותה שנה שונה גם שמה של קטלינה קולוני ל"אינגלווד". השם הוא על שם עיירה בקנדה שבה נולד הבעלים של האחוזה, דניאל פרידמן, שמכר מאוחר יותר את האדמות על מנת להקים יישוב.

ב-14 בפברואר 1908 הוכרזה אינגלווד רשמית כעיר ובה 1,200 תושבים.

בשנים 1920–1925 הייתה אינגלווד העיר עם קצב גדילה הגבוה ביותר בארצות הברית.

באינגלווד שוכן הפורום, אחד מאולמות הספורט המפורסמים בעולם, אולם הבית של הלוס אנג'לס לייקרס בין 1967 ל-1999.

ב-2016 החלה בעיר בניית אצטדיון חדש עבור קבוצת הפוטבול לוס אנג'לס ראמס.

## גאוגרפיה
אינגלווד משתרעת על שטח של 23.7 ק"מ רבועים, בגובה כ-80 מטרים מעל פני הים. העיר מוקפת מכל צדדיה בערים שגובלות בה ברצף טריטוריאלי בנוי. צפונית לה שוכנות השכונות הדרום-מערביות של לוס אנג'לס, מערבית לה נמל התעופה הבינלאומי של לוס אנג'לס, דרומית לה לנוקס, מזרחית לה פלורנס וסאות' גייט.

## דמוגרפיה
נכון ל-2010, האוכלוסייה בעיר מורכבת בעיקר מהיספנים (50.6%), אפרו אמריקאים (43.9%) ואמריקאים לבנים (2.9%).

בשנת 2016 ההכנסה החציונית למשק בית באינגלווד הייתה $44,337. שלוש האוכלוסיות עם ההכנסה הגבוהה ביותר היו; אפרו-אמריקאים $55,585, אסיאתים $37,933, ואמריקאים לבנים $37,609. 20% מהמשפחות בעיר מתחת לקו העוני (חצי מהן היספניות) ושיעור הפשע בעיר מעל הממוצע בקליפורניה.

העיר עוברת בשנים אחרונות תהליך של ג'נטריפיקציה.

## אקלים

## ערים תאומות
*  
*  
* 

## קישורים חיצוניים

* 
* 

## הערות שוליים

קטגוריה:קליפורניה: ערים
קטגוריה:מחוז לוס אנג'לס: ערים
קטגוריה:יישובים שהוקמו ב-1908
נובאליס

**נובאליס** (שם העט של **גאורג פיליפ פרידריך פון הארדנברג** - בגרמנית: **Georg Philipp Friedrich Freiherr von Hardenberg**; 2 במאי 1772 - 25 במרץ 1801) היה סופר, משורר ומראשוני הפילוסופים של תנועת הרומנטיקה בגרמניה.

## ביוגרפיה
נובאליס נולד בהרי הָארְץ (Harz) שבגרמניה למשפחת אצולה גרמנית. בתחילה למד אצל מורים פרטיים, ובהמשך למד בבית הספר על שם מרטין לותר באייסלבן, ובו למד מיומנויות רטוריות וכן ספרות קדומה, שהיו לימודים נפוצים באותה תקופה. הוא סיים בהצטיינות את לימודי המשפטים, אותם למד בין השנים 1790 עד 1794 ביינה ובוויטנברג. במהלך לימודיו נכח בהרצאותיו של פרידריך שילר על היסטוריה, והתיידד עמו בעת מחלתו. כך גם פגש את יוהאן וולפגנג פון גתה, הרדר, ז'אן פול, וכן התיידד עם לודוויג טיק, עם פרידריך וילהלם שלינג ועם האחים אוגוסט וילהלם ופרידריך שלגל.

באוקטובר 1794 עבד נובאליס כאקטואר עבור מי שהיה מאוחר יותר הביוגרף שלו. שם פגש גם את סופי, ארוסתו, שהייתה בת 13. בינואר שלאחר מכן היה הוא למבקר החשבונות הממונה על עבודות המלח בוויסנפלס (Weißenfels).

בשנים 1795–1796 התעניין נובאליס בדוקטרינה של יוהאן גוטליב פיכטה, אשר השפיעה על תפישת עולמו. נובאליס פיתח את רעיונותיו של פיכטה והפך את הרעיון של פיכטה מ-"Nicht-Ich" (גרמנית: לא אני) ל-"Du" (גרמנית: אתה), כלומר סובייקט ששווה בערכו ל-"Ich" (גרמנית: אני) - זו הייתה נקודת הפתיחה ל-"Liebesreligion" (גרמנית: דת האהבה) של נובאליס.

מותה של סופי, ארוסתו, ב-1797 כשהייתה בת 15, השפיע עמוקות על נובאליס. באותה שנה החל את לימודי הגאולוגיה שלו באקדמיה מובילה למדעים שבסקסוניה (Technische Universität Bergakademie Freiberg). במהלך לימודיו שם ניסה נובאליס ללמוד תחומי ידע נרחבים הכוללים בין היתר כרייה, מתמטיקה, כימיה, ביולוגיה והיסטוריה, ומעל לכל פילוסופיה. באותה אקדמיה גם אסף את החומרים לאנציקלופדיה המפורסמת שלו.

נובאליס נפטר בשנת 1801 כתוצאה ממחלת השחפת.

## יצירותיו שתורגמו לעברית
***יקינתון וניצת-ורד** מתוך המקבץ **הנסיכה ברמבילה**. תרגמה אילנה המרמן, עם עובד 1988

## קישורים חיצוניים

* 
* 

* 

## הערות שוליים

קטגוריה:משוררים גרמנים
קטגוריה:סופרים גרמנים
קטגוריה:סופרים גרמנים הידועים בשם עט
קטגוריה:פילוסופים גרמנים
קטגוריה:גרמנים שנפטרו משחפת
קטגוריה:גרמנים שנולדו ב-1772
קטגוריה:גרמנים שנפטרו ב-1801
שייח' אבריק

**שייח' אַבְּרֵיק** הוא אזור של גבעות הסמוך למפגש עמק יזרעאל ועמק זבולון. היישוב העתיק בית שערים שכן בגבעות שייח' אבריק.

## היסטוריה
במקום התקיים יישוב מאז תקופת הברזל. בתעודות מ-1596 נזכר המקום ככפר מוסלמי ובו 22 משפחות. ב-1872 מכרו השלטונות העות'מאניים את הקרקע למשפחת סורסוק הלבנונית. בשנות ה-20 של המאה ה-20 רכש יהושע חנקין את האדמות בשם הקרן הקיימת לישראל. ב-1925 התיישבו שם יהודים מתנועת הפועל המזרחי אשר עברו לאחר מכן לייסד את שדה יעקב. ב-1926 נשלח לשייח' אבריק אלכסנדר זייד כשומר מטעם קק"ל. הוא הקים שם חווה. ב-1932 נוסדה במקום אגודת השומרים. ב-1936 גילה זייד באקראי את בית שערים הסמוכה. ב-1938 נרצח זייד וב-1940 הוצבה במקום האנדרטה לזכרו.

## קבר השייח'
ליד האנדרטה נמצא מבנה דו-כיפתי ובו קבר שייח' הקדוש למוסלמים. מפות מסוף המאה ה־19 קוראות לו שֵּׁיח' אַבְּרֵיכּ (شيخ أبرَيك), צורת הקטנה של أبرَك, כלומר השייח שכורע ברך לתפילה, או שֵּׁיח' בֻּרֵיכּ' (شيخ بْرَيك), צורת הקטנה של نْرَك עם משמעות דומה.

השם „שיח אבריק״ מופיע בספרו של יהוסף שווארץ משנת 1830, עם מסורת שמייחסת את השם לקבר לברק בן אבינועם, שר צבאהּ של דבורה הנביאה, כי המקום סמוך לביצות נחל הקישון. זאב וילנאי דיווח גם על מסורת מקומית אחרת שמשמעות השם **שיח אברייק** היא במילה הערבית אִבריק (כד למים)
לפי המסורת המקומית היה שייח' אבריק מוסלמי אדוק שהקפיד להתפלל חמש פעמים ביום ולרחוץ את ידיו ורגליו במים מכד שהיה צמוד אליו.

## בתרבות
גבעות שייח' אבריק נזכרות בשיר המפורסם "אדמה אדמתי" של אלכסנדר פן ומרדכי זעירא, שזכה לביצועים רבים, ביניהם של אסתר עופרים, אריק איינשטיין, עפרה חזה, גרי אקשטיין, יהורם גאון, אברהם פררה והגבעטרון. המקום גם מוזכר בשירו של נתן אלתרמן "רינה" וכן, בשירה לילדים של לאה גולדברג "הכבשה, לאן?".

על שמו קרוי פסטיבל שייח' אבריק המתקיים מדי שנה בקריית טבעון.

## ראו גם
* בית זייד
* גבעות זייד

## קישורים חיצוניים

* 
* 
*גן לאומי בית שערים, גבעות שיח' אבריק ובית לחם הגלילית - המלצה למסלול טיול
* 
* יהודה זיו, היכן הן גִּבְעוֹת שֵׁיךְ-אַבְּרֶק וְחַרְתִּיָה?, באתר עונג שבת, 17 בדצמבר 2012

## הערות שוליים

קטגוריה:מקומות קדושים למוסלמים
קטגוריה:ארץ ישראל: קברים ובתי קברות מוסלמיים
קטגוריה:שדה יעקב
Humbug

**Humbug** הוא אלבום הסטודיו השלישי של להקת האינדי רוק, ארקטיק מאנקיז, משפילד, אנגליה. האלבום יצא לאור ביפן ב-19 באוגוסט 2009, ולמדינות אחרות בעולם בין התאריכים 19–25 באותו החודש. את האלבום הפיקו הארקטיק מאנקיז בשיתוף ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו The Last Shadow Puppets) ועם סולן להקת קווינס אוף דה סטון אייג', ג'וש הומי.

הסינגל הראשון מהאלבום, Crying Lightning, הגיע למקום ה-12 במצעד הסינגלים הבריטי.

## רשימת השירים
השירים נכתבו על ידי אלכס טרנר, אלא אם מצוין אחרת.
# My Propeller – 3:28
# Crying Lightning – 3:42
# Dangerous Animals – 3:24
# Secret Door- 3:41 (אלכס טרנר/ג'אמי קוק)
# Potion Approaching – 3:32
# Fire and the Thud – 3:50
# Cornerstone – 3:17
# Dance Little Liar – 4:43
# Pretty Visitors – 3:40
# 5:42 - The Jeweller's Hands

### שירי בונוס
* Red Right Hand – 4:20 (גרסת כיסוי לשיר של ניק קייב - מהדורה יפנית)
* I Haven't Got My Strange – 1:30 (מהדורה יפנית)
* 2:50 - Sketchead (שיר בונוס בהזמנה מוקדמת מ-iTunes)

## קישורים חיצוניים

קטגוריה:אלבומי ארקטיק מאנקיז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
נבחרת אינדונזיה בכדורסל

**נבחרת אינדונזיה בכדורסל** היא נבחרת הכדורסל הלאומית של אינדונזיה. 

נבחרת אינדונזיה היא מנבחרות הכדורסל החלשות באסיה. הישג השיא שלה באליפות אסיה בכדורסל הוא המקום הרביעי שבו סיימה בשנת 1967.

נבחרת אינדונזיה מעולם לא העפילה למשחקים האולימפיים או לאליפות העולם בכדורסל.
למרות שנבחרה לארח במשותף את גביע העולם בכדורסל 2023 לצד יפן והפיליפינים, היא לא הצליחה להעפיל לטורניר.

## כל אליפויות העולם
* 1950 עד 2027 - לא העפילה

## כל אליפויות אסיה בכדורסל

## קישורים חיצוניים

## הערות שוליים

אינדונזיה
קטגוריה:אינדונזיה: ספורט
עין מודע

שמאל|ממוזער|250px|עין מודע
שמאל|ממוזער|250px|בני נוער המתגוררים באזור רוחצים במעיין
ממוזער|עין מודע בפסח ה'תשפ"א, 2021
**עין מודע** הוא אחד מהמעיינות בעמק בית שאן. המעיין נובע לתוך בריכה שנבנתה עוד בזמן השלטון העותמאני. שם המקום נובע משמו הערבי, "עין אל-מודוע".

## גאוגרפיה
המים זורמים כל ימות השנה בטמפרטורה קבועה של 24 מעלות צלזיוס ואינם מומלצים לשתייה.

עומק הבריכה מגיע עד 1.50 מטר.

הבריכה מוקפת בעצי אקליפטוס, אורנים, חרובים ודקלים. הקרן הקיימת שיפצה את הבריכה והקימה חניון לקליטת מטיילים. דרך סלולה מובילה למקום מכביש 669, פנייה מול הכניסה האחורית של קיבוץ מסילות לכביש שמוביל לחניון של המעיין.

בשנת 2010 נסגרה הגישה לכלי רכב לעין מודע, וניתן להגיע אליו בהליכה קצרה של כ-10 דקות מחניון עין מודע. פארק המעיינות שהוקם כולל את עין מודע, עין שוקק ונחל הקיבוצים. הגישה למעיינות מתאפשרת רק ברגל, באופניים או בכלי רכב ידידותיים לסביבה.

מי המעיין זורמים לנחל בזק.

## לקריאה נוספת
* אורי מאור, **ארץ המעיינות – המדריך השלם לנקודות המים הקסומות בישראל**, הוצאת ספריית בית אל, 2011, עמ' 18–19

## קישורים חיצוניים

* 
* אתר טיולי, עין מודע, 17 בנובמבר 2015

## הערות שוליים

קטגוריה:עמק בית שאן
מודע
רוסי דה פלמה

**רוסי דה פלמה** (בספרדית: **Rossy de Palma**, נולדה ב-16 בספטמבר 1964) היא דוגמנית ושחקנית ספרדייה.

## ביוגרפיה
רוסי דה פלמה נולדה בשם רוסה אלנה גרסיה אצ'ווה בפלמה דה מיורקה בשנת 1964.

## קריירה
בשנות ה-80 החלה להופיע כזמרת ורקדנית בלהקה בשם Peor Impossible. בשנת 1986 גילה אותה הבמאי פדרו אלמודובר בבית קפה במדריד, שבו עבדה כמלצרית, והחליט ללהק אותה בסרטיו, בזכות מראה פניה המיוחד במינו, שבו אף בולט במיוחד ("האישה שנראית כאילו נלקחה מציור של פיקאסו. כיעורה הייחודי הוא למעשה יופי שאין דומה לו" כתב על אודותיה פבלו אוטין). מאז הופיעה ברבים מסרטיו של אלמודובר: "חוק התשוקה" (1987), "נשים על סף התמוטטות עצבים" (1988), "קשור אותי! אהוב אותי!" (1990), "קיקה" (1993), "פרח הסוד שלי" (1995), "חיבוקים שבורים" (2009), "חולייטה" (2016) ו-"אמהות מקבילות" (2021). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar).

בשנת 2010 שיחקה בתפקיד קטן בסרט הקומדיה המוזיקלית "Miss Tacuarembó" בכיכובה של נטליה אוריירו.   

בשנת 2013 דיבבה את לונה בסרט ההנפשה הממוחשבת הצרפתי "*Jack and the Cuckoo-Clock Heart*". באותה שנה שיחקה בסרט הקומדיה המקסיקני "No sé si cortarme las venas o dejármelas largas" בתור לולה/מנואלה.  

בשנת 2016 שיחקה בסרט "סוכן חשאי" (Spy Time), ובסרט "בראש שלך" בדמותה של מילגרוס.

בשנת 2017 שיחקה בקומדיה הצרפתית "מאדאם" ובסרטו של ויצנטה וילנואבה "טוק טוק".

בשנת 2019 שיחקה בקומדיה הספרדית "למרות הכל" לצדה של מריסה פארדס. באותה שנה שיחקה בדרמה הבוליביאנית "*Tu me manques*" מאת הבמאי רודריגו בלוט. שיחקה גם בתור דודה דולורס בסרט הקומדיה הספרדי-איטלקי "אחי רודף הדינוזאורים".  

בשנת 2020 השתתפה בסדרת הטלוויזיה הבריטית "*Little Birds*" של רשת Sky Atlantic המבוסס על ספרה של אנאיס נין באותו שם.

בשנת 2021 שיחקה שוב בסרטו של אלמודובר "אמהות מקבילות" לצידה של פנלופה קרוז, בסרט שנבחר להיות הסרט הפותח בפסטיבל הסרטים של ונציה בספטמבר אותה שנה.

בשנת 2022 שיחקה דה פלמה בסרט המלחמה האמריקאי "*Devotion*" מאת הבמאי האמריקאי ג'יי די דילארד ומבוסס על הרומן "*Devotion: An Epic Story of Heroism, Friendship, and Sacrifice"*. באותה שנה שיחקה בסדרת הקומדיה המוזיקלית *"*היו היה פעם... היום כבר לא" של שירות הזרמת המדיה נטפליקס, ושיחקה בסרט המוזיקלי "כרמן" המבוסס על האופרה באותו שם מאת ז'ורז' ביזה. באותה שנה שיחקה בסרט הפנטזיה "*Rainbow*" שביים פאקו לאון (אנ') ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע. שיחקה גם בסוף השנה בסרט הדרמה האירוטי "*La Maison*" בדמותה של בריג'ידה; המבוסס על הרומן באותו שם משנת 2019 מאת הסופרת הצרפתייה אמה בקר.   

בשנת 2023 ביצעה הופעת אורח בסדרה הקומית הצרפתית "Escort Boys" אשר שודרה בפריים וידאו.   

בשנת 2025 שיחקה בסרט הקומדיה הצרפתי "ירח דבש עם אימא'לה" בתפקיד גלוריה.   

### עיסוקים נוספים
היא גם ידועה בעבודתה כדוגמנית. בשנת 2007 הושק בושם הנושא את שמה, על ידי חברת Etat Libre d'Orange הצרפתית.

## חיים אישיים
דה פלמה מתגוררת בפריז ולה שני ילדים.

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:דוגמניות ספרדיות
קטגוריה:ילידות 1964
קטגוריה:ספרדים שנולדו ב-1964
רוש

ממוזער|'' Conium maculatum ''

**רוֹשׁ** (שם מדעי: *Conium*) הוא סוג צמח רב-שנתי בעל פרחים, רעיל ממשפחת הסוככיים, שבו שני מינים: **רוש עקוד** (*Conium maculatum*), המצוי באירופה ובאגן הים התיכון, ו-*Conium chaerophylloides*, המצוי בדרום אפריקה.
עונת הפריחה שלו היא בחודשים אפריל עד יוני.

מקובל כי ברוש עקוד, המוכר באנגלית בשם "Mother Die", נעשה שימוש ביוון העתיקה בהוצאה להורג (למשל במקרה של סוקרטס) באמצעות שיקוי שהופק ממנו. הרעלה חזקה מדכאת את מערכת הנשימה וגורמת למוות.

הרוש נזכר בתנ"ך פעמים מספר, למשל בספר דברים: . משמעות המילה רוש בעברית היא **ארס** או **רעל**.

## ראו גם
* ציקוטה (סוג מקביל המכונה "רוש מים")

## קישורים חיצוניים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:צמחים רעילים
קטגוריה:סוככיים
קטגוריה:צמחי המקרא
נבחרת כווית בכדורסל

**נבחרת כווית בכדורסל** היא נבחרת הכדורסל הלאומית של כווית. 

נבחרת כווית השתתפה 12 פעמים באליפות אסיה בכדורסל והישג השיא שלה הוא המקום הרביעי בשנת 1983.

נבחרת כווית מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

כווית
קטגוריה:כווית: ספורט
ויקטוריה אבריל

**ויקטוריה אבּריל** (בספרדית: **Victoria Abril**; נולדה ב-4 ביולי 1959) היא שחקנית וזמרת ספרדייה.

## ביוגרפיה
ויקטוריה אבריל נולדה במדריד בשם ויקטוריה מרידה רוחאס. בשנת 1976 התפרסמה בספרד בזכות הופעתה במופע Un, dos, tres... responda otra vez. בנוסף לסרטים ספרדיים, הופיעה גם בסרטים שצולמו בצרפת, באיטליה ובאיסלנד. 

גילמה תפקידים ראשיים באחדים מסרטיו של פדרו אלמודובר: "קשור אותי! אהוב אותי!" (1990), "עקבים גבוהים" (1991) ו"קיקה" (1993). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar).  

בשנת 1995 שיחקה בדרמת הפשע "*Nobody Will Speak of Us When We're Dead*" של הבמאי אגוסטין דיאס יאנס.  

בשנת 1999 כיכבה בסרט הדרמה של הבמאי מנואל גומז פריירה "*Entre las piernas*" לצד חאווייר ברדם. 

אבריל הופיעה גם בסרטים רבים של במאים אחרים, בין היתר בסרטו של אנטוניו בנדרס "גשם קייצי" משנת 2006. בשנת 2016 שיחקה בסרט הצרפתי "ג'וזפין קצת בהריון". 

אבריל היא גם זמרת, ובשנת 2005 יצא אלבומה, בסגנון בוסה נובה-ג'אז, PutchEros do Brasil. ניסתה לייצג את ספרד בתחרות אירוויזיון 1979, אך שירה, "Bang-Bang-Bang", הגיע רק למקום השני בתחרות הקדם הספרדית. 

לאבריל שני בנים.

## קישורים חיצוניים

* 

קטגוריה:שחקניות קולנוע וטלוויזיה ספרדיות
קטגוריה:זמרות ספרדיות
קטגוריה:זוכי פרס גויה: השחקנית הטובה
קטגוריה:משתתפים בתוכניות מציאות ספרדיות
קטגוריה:ספרדיות שנולדו ב-1959
קטגוריה:ספרדים שנולדו ב-1959
נבחרת קירגיזסטן בכדורסל

**נבחרת קירגיזסטן בכדורסל** היא נבחרת הכדורסל הלאומית של קירגיזסטן. 

נבחרת קירגיזסטן השתתפה פעם אחת באליפות אסיה בכדורסל בשנת 1995 וסיימה במקום השמיני.

נבחרת קירגיזסטן מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

קירגיזסטן
קטגוריה:קירגיזסטן: ספורט
נבחרת מקאו בכדורסל

**נבחרת מקאו בכדורסל** היא נבחרת הכדורסל הלאומית של מקאו. 

נבחרת מקאו נחשבת לאחת החלשות ביבשת אסיה. היא השתתפה פעמיים באליפות אסיה בכדורסל ב-1983 וב-1987 ובשתי הפעמים סיימה במקום ה-15 האחרון כשהיא מובסת קשות בכל משחקיה.

נבחרת מקאו מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

מקאו
קטגוריה:מקאו: ספורט
דונג האי צ'ואן

**דונג האי צ'ואן** (בסינית: **董海川**; נולד בצ'ו צ'יה וו (Chu Chia Wu) שבפרובינציית חֶבֵּיי סביב שנת 1800) היה אמן לחימה סיני. מגיל צעיר גילה עניין באמנויות הלחימה, הוא נדד בדרכים ולמד שיטות שונות. יכולתו הגבוהה בשיטות אלה פרסמה את שמו ברבים. דונג החל להתאמן גם בשיטה דאואיסטית לפיה מתרגלים הליכה במעגלים. את התרגול הזה שילב דונג עם הידע הלחימתי שרכש וייסד, באמצע המאה ה-19, את אמנות הפה קואה המודרנית.

מאוחר יותר עבר דונג לבייג'ינג ועבד בארמון של הנסיך סו-וונג. מספרים שבאחת המסיבות הגדולות שנערכו בארמון שירת דונג כמגיש תה והפליא בזריזותו, במהירותו ובדייקנותו. דונג התבקש על ידי הנסיך להפגין את אמנותו ואחר כך מונה להיות מאמנו האישי של הנסיך. כך גם התפרסמה אמנות הפה קואה ברבים.

דונג הפך להיות אחד מאמני הלחימה הגדולים בהיסטוריה. נפטר בסביבות שנת 1880. על קברו חרוטים שמם של לא פחות משבעים ושניים תלמידים.

## קישורים חיצוניים

* The Yin and Yang of Ba Gua Zhang: The Legends of Thin Yin and Spectacles Cheng by Frank Allen & Clarence Lu

קטגוריה:אמני לחימה סינים
קטגוריה:ילידי 1797
קטגוריה:נפטרים ב-1882
נבחרת ירדן בכדורסל

**נבחרת ירדן בכדורסל** היא נבחרת הכדורסל הלאומית של ירדן. הנבחרת מנוהלת על ידי התאחדות הכדורסל של ירדן. 

נבחרת ירדן השתפרה בשנים האחרונות וסיימה במקום השלישי באליפות אסיה בכדורסל שנערכה בשנת 2009, הישג שיא עד לאותה תקופה. בעקבות ההישג העפילה נבחרת ירדן לראשונה בתולדותיה לאליפות העולם בכדורסל שהתקיימה ב-2010, אך הפסידה בכל משחקיה בטורניר. 
שנתיים מאוחר יותר, בשנת 2011, ירדן הגיעה עד לגמר אליפות אסיה בכדורסל, בו הפסידה לסין 70:69 וסיימה במקום השני בטורניר. בכך קבעה את הישג השיא שלה באליפות אסיה והבטיחה את השתתפותה בטורניר הקדם אולימפי לקראת אולימפיאדת לונדון שנערך בשנת 2012, אולם לא הצליחה להעפיל לטורניר האולימפי. ירדן העפילה לאליפות העולם בפעם השנייה בתולדותיה בשנת 2019 וסיימה במקום ה-28. ירדן העפילה לאליפות העולם בפעם השלישית בשנת 2023 וסיימה במקום האחרון, לאחר שהפסידה בכל משחקיה.

נבחרת ירדן מעולם לא העפילה למשחקים האולימפיים.

## כל אליפויות העולם בכדורסל

## כל אליפויות אסיה בכדורסל

## קישורים חיצוניים
* 

## הערות שוליים

ירדן
קטגוריה:ירדן: ספורט
נבחרת פקיסטן בכדורסל

**נבחרת פקיסטן בכדורסל** היא נבחרת הכדורסל הלאומית של פקיסטן. 

נבחרת פקיסטן היא מנבחרות הכדורסל החלשות באסיה. היא השתתפה עשר פעמים באליפות אסיה בכדורסל, האחרונה שבהן ב-1993. הישג השיא שלה הוא המקום השישי בשנת 1979.

נבחרת פקיסטן מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

פקיסטן
קטגוריה:פקיסטן: ספורט
נבחרת סרי לנקה בכדורסל

**נבחרת סרי לנקה בכדורסל** היא נבחרת הכדורסל הלאומית של סרי לנקה. 

נבחרת סרי לנקה היא מנבחרות הכדורסל החלשות באסיה. היא השתתפה שבע פעמים באליפות אסיה בכדורסל ובכולן סיימה במקום האחרון, כשהיא מפסידה בכל 46 המשחקים שקיימה.

נבחרת סרי לנקה מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

סרי לנקה
קטגוריה:סרי לנקה: ספורט
נבחרת וייטנאם בכדורסל

**נבחרת וייטנאם בכדורסל** היא נבחרת הכדורסל הלאומית של וייטנאם. 

נבחרת וייטנאם היא מנבחרות הכדורסל החלשות ביותר באסיה. היא השתתפה פעמיים באליפות אסיה בכדורסל ב-1963 וב-1965. בשתי הפעמים היא סיימה במקום האחרון. מאז לא השתתפה הנבחרת באליפויות נוספות.

נבחרת וייטנאם מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
וייטנאם
קטגוריה:וייטנאם: ספורט
נבחרת איחוד האמירויות הערביות בכדורסל

**נבחרת איחוד האמירויות הערביות בכדורסל** היא נבחרת הכדורסל הלאומית של איחוד האמירויות הערביות. 

נבחרת איחוד האמירויות הערביות השתתפה שמונה פעמים באליפות אסיה בכדורסל והישג השיא שלה הוא המקום החמישי בשנת 1997.

נבחרת איחוד האמירויות הערביות מעולם לא העפילה למשחקים האולימפיים או לאליפות העולם בכדורסל.

## כל אליפויות אסיה בכדורסל

## הערות שוליים

איחוד האמירויות הערביות
קטגוריה:איחוד האמירויות הערביות: ספורט
חדר רוזוולט

[ממוזער|250x250 פיקסלים|חדר רוזוולט בזמן כהונת [ג'ו ביידן]]
**חדר רוזוולט** (באנגלית: **Roosevelt Room**) הוא חדר פגישות באגף המערבי של הבית הלבן. החדר ממוקם כמעט במרכז האגף המערבי, בקרבת החדר הסגלגל. החדר נקרא על שם שני נשיאי ארצות הברית – תאודור רוזוולט ופרנקלין דלאנו רוזוולט. שני הנשיאים נחשבים לתורמים המרכזיים לעיצוב ולבניית הבית הלבן והאגף המערבי.
שמאל|ממוזער|250px|תרשים האגף המערבי בבית הלבן. חדר רוזוולט צבוע בכחול.
החדר נבנה בזמן בניית האגף המערבי, על ידי תאודור רוזוולט בשנת 1902. חדר רוזוולט ממוקם היכן שמשרדו הראשון של תאודור רוזוולט באגף המערבי היה. החדר נמצא בקומה הראשונה של האגף המערבי בסמיכות לחדר הסגלגל ולחדר הקבינט. כאשר פרנקלין רוזוולט דר בבית הלבן, הוא השתמש בחדר לפגישות צוות ולפגישות גדולות עם חברי קונגרס. פרנקלין רוזוולט העביר לחדר אקווריום, ותלה בו מספר פוחלצי דגים. על כן נקרא החדר "חדר הדגים", עד שריצ'רד ניקסון העניק לו את שמו הנוכחי, להוקרת תאודור רוזוולט, על שבנה את האגף המערבי, ופרנקלין רוזוולט, על שהרחיב את האגף באופן ניכר.

גם כיום ממשיך לשמש החדר עבור פגישות צוות. בעיקר לצורך הודעה על פגישות והוספת אנשי צוות חדשים. החדר משמש גם כחדר הכנה כאשר הנשיא נפגש עם משלחות גדולות, לפני הכניסה לחדר הסגלגל.

## ריהוט
קירו המזרחי של החדר מעוגל, במרכזו נמצאת אח ובשני צדדיו דלתות. תבליט שטוח, העשוי מברונזה יצוקה המציג את תמונות הפרוטריט של שני הנשיאים היה תלוי על הקיר הדרומי, עד להורדתו בזמן שיפוץ שנערך בזמן כהונתו של ג'ורג' בוש הבן. בחדר אין חלונות, והוא מואר על ידי אשנב מלאכותי. באמצע החדר ממוקם שולחן ישיבות גדול בן שישה עשר מקומות. מרבית הרהיטים הם מהמאה העשרים, המעוצבים בסגנון הדומה לסגנונם של המלכה אן ותומאס צ'יפנדייל.
[ממוזער|200x200 פיקסלים|מזכיר האוצר [סקוט בסנט נפגש עם שר המדינה היפני למדיניות כלכלית ופיסקלית, ריוסיי אקאזאווה, בחדר רוזוולט 2025]]
למרות הורדת התבליט, עדיין תלויות בחדר תמונותיהם של פרנקלין רוזוולט ותאודור רוזוולט. תמונתו של פרנקלין רוזוולט צוירה על ידי אלפרד ג'וניה, בעוד תמונתו של תאודור רוזוולט, המציגה אותו על סוסו, צוירה על ידי טייד סטיקה. המסורת אומרת שכשאר הנשיא המכהן הוא מהמפלגה הדמוקרטית, תמונתו של פרנקלין רוזוולט תלויה מעל תמונתו של תאודור רוזוולט, ואילו כאשר הנשיא המכהן הוא מהמפלגה הרפובליקנית, סדר התמונות מתהפך. שונה היה ביל קלינטון שהחליט להשאיר את תמונת הנשיא הרפובליקני מעל עמיתו הדמוקרטי.

## קישורים חיצוניים

* חדר רוזוולט במוזיאון הבית הלבן

קטגוריה:הבית הלבן: אגפים וחדרים
קטגוריה:הנצחת פרנקלין דלאנו רוזוולט
קטגוריה:הנצחת תאודור רוזוולט
קטגוריה:האגף המערבי של הבית הלבן
סיפאקה

**סיפאקה** (שם מדעי: *Propithecus*) הוא סוג של למורים במשפחת האינדריים. ככל הלמורים, היא אנדמית לאי מדגסקר. הסיפאקות הן פעילות יום ושוכנות יערות.

## מאפיינים
הסיפאקות הן אינדריים בגודל בינוני שמגיעות לאורך של עד 55 ס"מ ולמשקל של עד 6 ק"ג. שלא כמו האינדרי, אורך הזנב הוא כאורך גופן. פרוותן ארוכה ומשיית, עם צבעים המשתנים ממין למין, מצהבהב-לבן עד לחום-שחור. הפנים העגולות והקירחות הן שחורות אצל כל מיני הסיפאקה.

## מיון
בסוג תשעה מינים:
* סיפאקה מעוטרת (*Propithecus diadema*)
* סיפאקה לבנה שחורת-ראש (*Propithecus deckenii*)
* סיפאקת אדוארדס (*Propithecus edwardsi*)
* סיפאקה שחורת-מצח (*Propithecus verreauxi*)
* סיפאקה שחורה (*Propithecus perrieri*)
* סיפאקה זהובת-כתר (*Propithecus tattersalli*)
* סיפאקה לבנה (*Propithecus candidus*)
* סיפאקה מצויה (*Propithecus coquereli*)
* סיפאקה לבנה זהובה (*Propithecus coronatus*) (-ראו)

## ראו גם
* הפארק הלאומי מרוג'ג'י

## קישורים חיצוניים

* 

קטגוריה:בעלי חיים שתוארו ב-1832
קטגוריה:טקסונים שתוארו בידי אדוארד טרנר בנט
קטגוריה:אינדריים
מ. דיזנגוף ושות'

שמאל|ממוזער|250px|מודעת פרסום מ 1937 להפלגה בספינה פולוניה
**מ. דיזנגוף ושות' בע"מ** היא חברת ספנות שנוסדה בתקופת השלטון העותמאני בארץ ישראל על ידי ראש העיר הראשון של תל אביב, מאיר דיזנגוף, כאחת מיוזמותיו העסקיות הפרטיות, וממשיכה להתקיים עד ימינו כסוכנת של חברת צים.

## היסטוריה
בנוסף לתפקידיו הציבוריים היה מאיר דיזנגוף פעיל גם בתחום העסקי. ב-1904 ייסד עם חברו זאב גלוסקין את חברת "גאולה" לרכישת קרקעות, ובמקביל עסק בייבוא מכונות, והקים חברה לשירות עגלות מכניות במקום הדיליז'נס הנמשך על ידי סוסים, לצורך הובלת נוסעים לירושלים ולמושבות. דיזנגוף הקים בשנת 1905 בשותפות עם אנשי עסקים נוספים, היינץ ר. גרץ, מאיר אריסון (אביו של תד אריסון), ור' מלץ, חברת ספנות שנקראה על שמו - מ. דיזנגוף ושות' בע"מ.

החברה עסקה בספנות, שימשה כסוכנת של חברות ספנות אחרות, ובעסקי מסחר, יבוא ויצוא. על פי הסכם השותפים, עם פטירתו של אחד מהם, יעבור חלקו לשאר השותפים. מאיר דיזנגוף נפטר ראשון בשנת 1936, אחריו נפטרו שנים מן השותפים האחרים. היינץ גרץ שנותר אחרון בחיים היה לבעלים היחיד של החברה, אך היא המשיכה להיקרא בשמה המקורי, מ. דיזנגוף.

בשנות ה-30 הייתה החברה הסוכנת של אוניית הנוסעים הגדולה "פולוניה", שהפליגה אחת לשבועיים מנמל קונסטנצה בחוף הים השחור ברומניה דרך איסטנבול ופיראוס לנמל חיפה וחזור. בספינה זו הגיעו לארץ ישראל רוב עולי העלייה החמישית מפולין.

החברה נעשתה לאחת מסוכנויות הספנות המבוססות בארץ וייצגה חברות ספנות ומסחר גדולות מכל העולם. בשנת 1950 רכשה החברה בארצות הברית שלוש ספינות ישנות בנות כ-30 שנה. לאחת מהן קרא היינץ גרץ בשם "אברהם גרץ", על שמו של אביו. בשנת 1952 הייתה הספינה "אברהם גרץ" מעורבת בפרשה שעוררה הד תקשורתי רב בישראל ובעולם, כאשר אדן גרץ, בנו של היינץ גרץ השתלט על הספינה במימי ארצות הברית ואיים להטביע אותה על אנשיה, אם אביו היינץ גרץ לא יתמנה לשר התחבורה של מדינת ישראל.

### בבעלות צים
זמן קצר לאחר מכן רכשה חברת "צים" את חברת הספנות מ. דיזנגוף על שלוש אניותיה והסוכנויות שלה והיא ממשיכה להפעיל אותה בשמה המקורי מ. דיזנגוף.

בתקופה שלאחר מלחמת סיני העבירה מדינת ישראל סחורות ומטענים מאפריקה ואסיה דרך תעלת סואץ לחיפה וחזור, על גבי ספינות זרות שלא הניפו את דגל ישראל. אחת הספינות הייתה הספינה הדנית "אינגה טופט" שנחכרה על ידי חברת הספנות דיזנגוף. הספינה נעצרה על ידי שלטונות מצרים ביוני 1959 ומטענה הוחרם, דבר שגרם לתקרית בינלאומית.

מאז משמשת החברה כסוכנות אוניות של חברת "צים" ונמצאת בבעלותה המלאה. פעילותה העיקרית של החברה היא מתן שירותי סוכנות לקווי הספנות של חברת צים. שירותים אלה כוללים טיפול במסמכי ההובלה הימית וטיפול בספינות בנמלי ישראל. בנוסף נותנת החברה שרות לספינות וקווי ספנות אחרים, שפעילותם אינה נוגדת את זו של "צים".

## קישורים חיצוניים
*  חברת דיזנגוף רוכשת את הספינה "מאיר דיזנגוף", יומני כרמל ספטמבר 1950 (התחלה 3:12)

## הערות שוליים

קטגוריה:חברות ספנות ישראליות
קטגוריה:חברות ספנות ביישוב
קטגוריה:צים
קטגוריה:ישראל: חברות שהוקמו ב-1905
מרמיטה

**מרמיטה** (שם מדעי: *Marmota*) היא סוג של מכרסם השייך למשפחת הסנאיים. המרמיטה חיה באזורים הרריים, בעיקר במרכז אירופה, בצפון אמריקה ובאסיה. המרמיטות חיות במחילות. בזמן החורף הן שרויות בתרדמת. המרמיטה היא בעל חיים חברותי שחי בקבוצות. המרמיטות משתמשות בשריקות על מנת לתקשר ביניהן, בייחוד בעתות מצוקה. הן ניזונות בעיקר משורשים, מעשב לסוגיו, מפרחים ומפירות.

## מיון
מקובל לחלק את המרמיטות לשני תת-סוגים, המונים יחדיו 15 מינים:
* תת-סוג *Marmota*
** *Marmota baibacina*
**בּוֹבַּק (*Marmota bobak*)
** *Marmota broweri*
**מרמיטה שחורת כפה (*Marmota camtschatica*)
** *Marmota caudata*
**מרמיטת ההימלאיה (*Marmota himalayana*)
** *Marmota kastschenkoi*
**מרמיטה אלפינית (*Marmota marmota*)
** *Marmota menzbieri*
**מרמיטה צפון אמריקאית (*Marmota monax*)
**מרמיטת טרבגן (*Marmota sibirica*)
* תת-סוג *Petromarmota*
**מרמיטה שעירה (*Marmota caligata*)
**מרמיטה זהובת-בטן (*Marmota flaviventris*)
**מרמיטה אולימפית (*Marmota olympus*)
**מרמיטת ונקובר (*Marmota vancouverensis*)

## גלריה

תמונה:Marmot_princeton.JPG|מרמיטה זהובת-בטן
תמונה:Groundhog.jpg|מרמיטה צפון אמריקאית
תמונה:Alpine Marmot.jpg| מרמיטה אלפינית
תמונה:Marmota flaviventris (Yellow Bellied Marmot), Yosemite NP - Diliff.jpg|מרמיטה זהובת-בטן מהצד
תמונה:Marmota caligata 23174.JPG|מרמיטה שעירה
תמונה:Marmota camtschatica img 4970.jpg|מרמיטות שחורות כפה מציצות מהמאורה
תמונה:Himalayan marmots.jpg|מרמיטות הימלאיה צעירות
תמונה:Steppenmurmeltier.jpg|איור של פרטי בובק
 

## המרמיטה בתרבות
* יום המרמיטה (Groundhog day) הוא יום חג עממי הנחגג ב-2 בפברואר בארצות הברית ובקנדה שמקורו במנהג של יוצאי גרמניה בפנסילבניה. על פי האמונה העממית, אם העננים בשמים מונעים מהמרמיטה לראות את הצל של עצמה, היא אמורה לצאת סופית מהמחילה ולבשר על תחילת האביב. לחלופין, אם השמש מאירה ומאפשרת לה לראות את צלה, היא אמורה לחזור למחילה, סימן לשישה שבועות חורף נוספים.

* "תרדמת מרמיטה" () - ביטוי במדרש המתאר שינה עזה וחזקה. עליה נאמר: .

## קישורים חיצוניים

* 
* 
* "מחילת המרמיטה"
* רשת המרמיטה העולמית
* 

קטגוריה:בעלי חיים שתוארו ב-1779
קטגוריה:טקסונים שתוארו בידי יוהאן פרידריך בלומנבך
קטגוריה:סנאיי קרקע